F

3. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

1.1 น้ำมันหล่อลื่น เป็นสินค้าที่จำเป็นในการหล่อลื่นเครื่องยนต์ สำหรับรถยนต์, รถตัก, รถไถ,
รถบรรทุก และเครื่องจักรที่ใช้ในอุตสาหกรรมทุกชนิด

ตารางแสดงลักษณะผลิตภัณฑ์ของ น้ำมันหล่อลื่น

+----------------+--------------+----------------+--------------------+
| ชื่อผลิตภัณฑ์       | ลักษณะผลิตภัณฑ์  | ลักษณะการใช้งาน  | คุณสมบัติพิเศษ         |
|                |              |                |                    |
|                | (ขนาดบรรจุ)   |                |                    |
+----------------+--------------+----------------+--------------------+
| 1.             | บรร          | หล่อลื่นระ        | ทนความร้อนได้สูงช่วยท  |
| น้ำม            | จุในภาชนะขนาด | บบเครื่องยนต์และช | ำความสะอาดเครื่องยนต์ |
| ันหล่อลื่นเครื่องยนต์ |              | ่วยระบายความร้อน |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 2. น้ำมันไฮโดรลิค | บรร          | ใช้เป็นตัวกลา     | ป้องกันการสึกหรอและ   |
|                | จุในภาชนะขนาด | งในการส่งถ่ายกำล | มีอายุการใช้งานยาวนาน |
|                |              | ังในระบบไฮโดรลิค |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 3. น้ำมันเกียร์    | บรร          | หล่อลื่นระบ       | สามารถรับแรงกดได้สูง  |
|                | จุในภาชนะขนาด | บเฟืองส่งถ่ายกำลัง |                    |
|                |              |                |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 4. น้ำมันหล่อลื่น   | บรร          | หล่อลื่นเครื่องย    | ในกรณี 2            |
|                | จุในภาชนะขนาด | นต์มอเตอร์ไซด์ชนิด | จังหวะต้องเป็นชนิด     |
| รถจักรยานยนต์    |              | 4 และ 2 จังหวะ  | ลดควันขาวตามมาตรฐาน |
|                | ตั้งแต่ 0.5-200 |                | สมอ.*              |
|                | ลิตร          |                |                    |
+----------------+--------------+----------------+--------------------+
| 5. น้ำมันเบรค    | บรร          | ใช้เป็นตัว        | ทนความร้อนสูง        |
|                | จุในภาชนะขนาด | กลางในการส่งถ่าย | ผสานเข้ากับน้ำได้      |
|                |              | กำลังในระบบเบรค |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 6.             | บรร          | น้ำมันหล่อลื่นเครื่อ  | -                  |
| น้ำมันเกรดธรรมดา | จุในภาชนะขนาด | งจักรกลการเกษตร |                    |
|                |              |                |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+

หมายเหตุ : * สมอ. หมายถึง สำนักงานมาตรฐานผลิตภัณฑ์อุตสาหกรรม
ซึ่งทำหน้าที่เป็นสถาบันมาตรฐานของประเทศไทย
รับผิดชอบการดำเนินการทางด้านมาตรฐานสินค้าและผลิตภัณฑ์ของประเทศ

1.2 จาระบี เป็นสารหล่อลื่นกึ่งแข็งกึ่งเหลวไม่สามารถไหลเทได้หรือไหลเทได้ยาก
ทนต่อความชื้นความร้อน และแรงกระแทก เหมาะสำหรับการใช้งานในชิ้นส่วนของเครื่องยนต์
เครื่องจักรที่ไม่สามารถปิดผนึกให้มิดชิด หรือต้องมีการเสียดสีมาก

ตารางแสดงลักษณะผลิตภัณฑ์ จาระบี

+------------+----------------+---------------------+-----------------+
| ชื่อผลิตภัณฑ์   | ลักษณะผลิตภัณฑ์    | ลักษณะการใช้งาน       | คุณสมบัติพิเศษ      |
|            |                |                     |                 |
|            | (ขนาดบรรจุ)     |                     |                 |
+------------+----------------+---------------------+-----------------+
| 1. จาระบี   | บรรจุเป็นกิโลกรัมห | ใช้กับงานที่มีรอบจัด      | เนื้อจะคงสภาพดีอ   |
| เกรดสูง     | รือปอนด์ตั้งแต่ขนาด | แรงกดสูงและอุณหภูมิสูง   | ยู่เสมอในขณะใช้งาน |
|            | 0.25กก.ขึ้นไป    |                     | และทนความร้อนได้ดี |
| ยี่ห้อ เทรน   |                |                     |                 |
+------------+----------------+---------------------+-----------------+
| 2. จาระบี   | บรรจุเป็นกิโลกรัมห | สามารถจับติดผิวหน้าโล   | คุณภาพยอดเยี่ยมใน  |
| เกรดธรรมดา | รือปอนด์ตั้งแต่ขนาด | หะได้ดีในขณะที่เคลื่อนไหว | การป้องกันน้ำชะล้าง |
|            | 0.25กก.ขึ้นไป    | เพื่อป้องกันการสึกหรอ    | แ               |
| ยี่ห้อ จระเข้  |                |                     | ละเกาะติดโลหะได้ดี |
+------------+----------------+---------------------+-----------------+

1.3 แบตเตอรี่ เป็นอุปกรณ์เก็บสำรองพลังงานไฟฟ้า สามารถนำไปใช้ได้ทันที
เนื่องจากเป็นไฟฟ้ากระแสตรงไม่เหมือนกับไฟฟ้าที่ใช้ภายในอาคารบ้านเรือน
จึงเป็นส่วนประกอบสำคัญสำหรับรถยนต์ และยานยนต์ชนิดต่างๆ
โดยเป็นอุปกรณ์ที่จ่ายกระแสไฟฟ้าสำหรับจุดสตาร์ทเครื่องยนต์
และเป็นแหล่งพลังงานให้กับอุปกรณ์ส่องสว่างและอุปกรณ์อื่นๆ

ตารางแสดงลักษณะผลิตภัณฑ์ แบตเตอรี่

  ------------- -------------------------------------------------------- ---------------------------------------- ---------------------------------
  ชื่อผลิตภัณฑ์      ลักษณะผลิตภัณฑ์                                              ลักษณะการใช้งาน                            คุณสมบัติพิเศษ

  แบตเตอรี่ รถยนต์ รูปทรงสี่เหลี่ยมซึ่งมีหลายขนาดขึ้นอยู่กับความต้องการจำนวนแอมป์ของลูกค้า   ติดตั้งในเครื่องยนต์ทำหน้าที่จ่ายไฟและเก็บสำรองไฟ   ติดตั้งใช้งานได้ทันที,ไฟแรง, ทนทาน
                                                                                                                  และมีอายุการใช้งานนานรับประกันลูกค้าถึง
                                                                                                                  18 เดือน
  ------------- -------------------------------------------------------- ---------------------------------------- ---------------------------------

2. ลักษณะของฤดูกาลต่อการดำเนินธุรกิจ

น้ำมันหล่อลื่นและจาระบีจะได้รับผลกระทบจากเรื่องของฤดูกาลไม่มากนัก
แม้ฤดูฝนการคมนาคมจะลดลงหรือการก่อสร้างชะลอตัว
แต่ในภาคเกษตรกรรมก็มีความจำเป็นต้องใช้เครื่องยนต์เพิ่มขึ้น
ส่วนผลิตภัณฑ์แบตเตอรี่เป็นสินค้าที่มีอายุการใช้งานของตัวผลิตภัณฑ์เอง
ไม่มีผลกระทบจากฤดูกาลแต่อย่างใด

3. การขอรับการส่งเสริมการลงทุน

บริษัทฯ ไม่ได้เป็นบริษัทที่ขอรับการส่งเสริมการลงทุน

4. การตลาดและภาวะการแข่งขัน

4.1 นโยบายและลักษณะการตลาดของผลิตภัณฑ์

บริษัทสามารถยืนหยัดอยู่ได้พร้อมกับชื่อเสียงที่ดีมาตลอด 47 ปี
ทั้งนี้เพราะบริษัทได้ให้ความสำคัญต่อความพึงพอใจของลูกค้าเป็นหลัก
จึงเน้นการทำงานในเรื่องของคุณภาพของสินค้าและบริการที่ดี
จนเป็นที่เชื่อถือทั้งจากลูกค้าในประเทศและต่างประเทศ

กลยุทธ์การแข่งขัน ที่บริษัทให้ความสำคัญอย่างสม่ำเสมอ คือ

1.  สินค้าต้องทันสมัยและหลากหลาย

2.  สินค้าต้องมีคุณภาพที่ได้มาตรฐานเป็นที่ยอมรับของลูกค้าแต่ละระดับ

3.  ต้องบริการลูกค้าให้ได้รับความพึงพอใจสูงสุด

4.  การบริหารข้อมูลภายในแบบเชื่อมโยง ทั้งการขาย การบริการ การผลิต และการจัดส่ง
    ต้องสัมพันธ์กันอย่างรวดเร็วและมีประสิทธิภาพ

5.  มีทีมวิจัยพัฒนาสภาวะการตลาดและการแข่งขันอย่างใกล้ชิดและต่อเนื่อง

6.  มีนโยบายกำหนดราคาจำหน่าย
    โดยมีจุดหมายที่ว่าลูกค้าของบริษัทต้องสามารถแข่งขันกับคู่แข่งที่อยู่ในตลาดระดับเดียวกันได้

7.  มีนโยบายส่งเสริมการขาย การโฆษณาและประชาสัมพันธ์ผ่านสื่อต่างๆอย่างต่อเนื่อง
    ให้ยี่ห้อสินค้า (Brand Royalty) ของบริษัทได้เข้าถึงกลุ่มลูกค้าเป้าหมายได้มากที่สุด

ลักษณะลูกค้าและความสัมพันธ์กับลูกค้า

ลักษณะลูกค้าของบริษัท แบ่งได้ 2 ประเภทใหญ่ๆ ดังนี้

1. ลูกค้าที่นำผลิตภัณฑ์ไปจำหน่ายต่อให้กับผู้บริโภค เช่น อู่ซ่อมรถ, ร้านขายอะไหล่รถยนต์หรือรถไถ
และร้านจำหน่ายอุปกรณ์ก่อสร้าง เป็นต้น รวมถึงลูกค้าประเทศตามแนวชายแดนด้วย
ลูกค้าในกลุ่มนี้เป็นลูกค้าที่สำคัญต่อบริษัทนับตั้งแต่เริ่มก่อตั้งบริษัท
โดยส่วนใหญ่มีการสั่งซื้อในปริมาณมาก และบ่อยครั้ง

2. ลูกค้าที่นำผลิตภัณฑ์ไปเป็นส่วนหนึ่งของการประกอบธุรกิจ เช่น โรงงานอุตสาหกรรม,
บริษัทรถทัวร์, รถประจำทาง และสหกรณ์แท็กซี่ เป็นต้น

ลูกค้าสำคัญ บริษัทให้ความสำคัญกับลูกค้าทุกรายเท่าเทียมกัน
ในปัจจุบันบริษัทไม่มีลูกค้ารายหนึ่งรายใดที่มียอดการจำหน่ายมากกว่าร้อยละ 10
ของยอดการจำหน่ายรวม
เป็นผลให้บริษัทไม่มีความเสี่ยงจากการสูญเสียลูกค้ารายสำคัญรายใดรายหนึ่งไป

กลุ่มลูกค้าเป้าหมาย บริษัทมีนโยบายกลุ่มลูกค้าเป้าหมาย ดังนี้

1.  ร้านค้าปลีกน้ำมันหล่อลื่น จาระบี และแบตเตอรี่

2.  ศูนย์บริการรถยนต์และร้านซ่อมรถยนต์

3.  ร้านค้าส่งที่จำหน่ายผลิตภัณฑ์เกี่ยวกับรถยนต์ ทั้งการหล่อลื่น และแบตเตอรี่

4.  ลูกค้าประเทศแถบชายแดน เช่น ลาว, เขมร และพม่า เป็นต้น

5.  ผู้บริโภครายใหญ่ที่ประกอบธุรกิจ โรงงานอุตสาหกรรม โรงงานประกอบรถยนต์ กิจการขนส่ง
    กิจการรถโดยสาร งานโยธา การประมง และ การทำเหมืองแร่ ที่ต้องใช้ผลิตภัณฑ์หล่อลื่น
    และแบตเตอรี่

6.  ลูกค้า OEM (Original Equipment Manufacturing)

7.  กลุ่มร้านค้าสะดวกซื้อโดยเน้นที่สินค้าแบตเตอรี่เติมกรดพร้อมใช้

8.  ลูกค้าต่างประเทศ สำหรับสินค้าน้ำมันและจาระบี จะเป็นประเทศในเขตเอเซีย เป็นหลัก
    ส่วนสินค้าแบตเตอรี่ ในปี2549 มียอดขายมากสำหรับประเทศใน ตะวันออกกลาง ยุโรป
    เอเชีย อัฟริกา และ โอเซี่ยนเนีย ตามลำดับ โดยส่วนใหญ่จะเป็นผู้ค้าส่งในประเทศนั้นๆ
    ลูกค้าต่างประเทศให้ความสนใจซื้อแบตเตอรี่มากและต่อเนื่องเป็นเพราะแบตเตอรี่ที่ผลิตในต่างประเทศมีต้นทุนและราคาที่สูงกว่า

การจำหน่ายและช่องทางการจำหน่าย

1.  ลูกค้าในประเทศและประเทศแถบชายแดน
    เน้นให้การฝึกอบรมพนักงานขายให้มีความเข้าใจอย่างลึกซึ้งในลักษณะของผลิตภัณฑ์
    ตลอดจนความต้องการของลูกค้า เป็นสำคัญ บริษัทมีทีมขายส่วนขายกรุงเทพฯ
    และส่วยขายต่างจังหวัด ที่มีประสิทธิภาพครอบคลุมทั่วประเทศและประเทศแถบชายแดน
    โดยจะคอยให้บริการและทำการติดต่อกับลูกค้าโดยตรง ทั้งรูปแบบขายเครดิต (Credit
    Sale) และขายโดยให้ส่วนลดเงินสด

2.  ลูกค้าต่างประเทศ มีช่องทางการจัดจำหน่าย คือเป็นลูกค้าที่ติดต่อกันมานาน
    ลูกค้าที่ผ่านการแนะนำจากนายหน้า และจากข้อมูลใน Web site ของกระทรวงพาณิชย์
    ซึ่งมีหน่วยงาน Special Task Force
    หรือหน่วยปฏิบัติการพิเศษเพื่อเพิ่มประสิทธิภาพการเจาะขยายตลาดส่งออกให้ครอบคลุมพื้นที่ทั่วโลกอย่างรวดเร็วโดยเฉพาะตลาดจีน-อินเดีย-ตะวันออกกลาง-รัสเซีย-แอฟริกา
    และอเมริกาใต้ เป็นต้น

สัดส่วนการจำหน่ายในประเทศและต่างประเทศ

  ----------------- ---------- --------- ---------- --------- ---------- ---------
                    ปี2547      %         ปี2548      %         ปี2549      %

  ยอดขายในประเทศ    1,573.18   60.40%    1,584.58   61.88%    1,663.61   58.89%

  ยอดขายต่างประเทศ   1,031.59   39.60%    976.35     38.12%    1,161.26   41.11%

  ยอดขายรวม         2,604.77   100.00%   2,560.93   100.00%   2,824.87   100.00%
  ----------------- ---------- --------- ---------- --------- ---------- ---------

4.2 ภาวะการแข่งขัน

1. ภาวะอุตสาหกรรมและการแข่งขันของน้ำมันหล่อลื่น

เน้นตลาดในประเทศ ตลาดประเทศแถบชายแดน และโซนเอเซีย
ตลาดในประเทศบริษัทผู้ค้าน้ำมันรายใหญ่ซึ่งเป็นเจ้าของสถานีบริการน้ำมันเองยังคงครองตลาดน้ำมันหล่อลื่นของรถยนต์นั่ง
ผู้ค้าน้ำมันหล่อลื่นรายอื่นๆ
รวมถึงกลุ่มบริษัทต้องปรับกลยุทธ์เน้นเจาะตลาดในส่วนนอกสถานีบริการน้ำมัน คือ ร้านค้าปลีก
ร้านค้าส่ง ผู้ใช้รายใหญ่ ภาคอุตสาหกรรม รวมถึงการรับจ้างผลิต
การแข่งขันจึงค่อนข้างรุนแรงโดยมุ่งแข่งขันในด้านคุณภาพและราคา
ดังนั้นจึงจำเป็นต้องพัฒนาผลิตภัณฑ์สูตรใหม่ๆที่มีคุณภาพสูงขึ้นออกสู่ตลาดอย่างต่อเนื่อง
เพื่อแย่งชิงตลาด รวมไปถึงการพัฒนาบรรจุภัณฑ์เพื่อสร้างความแปลกใหม่สะดุดตาผู้บริโภค
มีการจัดแผนงานส่งเสริมการขายเพื่อกระตุ้นยอดขายอย่างต่อเนื่องตลอดปี
มีการโฆษณาประชาสัมพันธ์รวมทั้งการจัดหรือให้การสนับสนุนกิจกรรมเพื่อสังคมและกีฬาต่างๆ เช่น
การแข่งขันชกมวย และการแข่งรถ เพื่อใช้สนามแข่งสร้างชื่อให้แก่ผลิตภัณฑ์ของตน เป็นต้น

2. ภาวะอุตสาหกรรมและการแข่งขันของจาระบี

อุตสาหกรรมจาระบีจะขยายตัวตามการเจริญเติบโตของภาคอุตสาหกรรมการผลิต
และปริมาณการใช้ยานยนต์ทั้งในส่วนของรถยนต์, รถบรรทุก, รถแทรกเตอร์, รถยก, รถเครน
และรถจักรยานยนต์ เพราะจาระบีเป็นสิ่งจำเป็นต่อระบบการทำงานของเครื่องยนต์, เครื่องจักรกล
หรือ ยานยนต์ที่ใช้ในด้านคมนาคมขนส่ง ดังนั้นตลาดจึงมีอัตราความต้องการใช้ที่ค่อนข้างแน่นอน
และเพิ่มมากขึ้นตามอัตราการเติบโตของภาคอุตสาหกรรมการผลิตต่างๆ กลุ่มบริษัทถือได้ว่าเป็น 1
ใน 5 บริษัทผู้ผลิตจาระบีรายใหญ่ที่สุดของประเทศไทย
ดังนั้นคู่แข่งที่มีกำลังการผลิตใกล้เคียงกับบริษัทจะประกอบไปด้วย เชลล์, เอสโซ่ และคาลเท็กซ์
โดยคู่แข่งทั้ง 3 บริษัทมีช่องทางการจำหน่ายที่สำคัญคือ สถานีบริการน้ำมันแต่ละยี่ห้อของตัวเอง
กลุ่มบริษัทจึงมีช่องทางการจำหน่ายที่สำคัญคือตลาดนอกสถานีบริการน้ำมัน
ขยายตลาดต่างประเทศไปในยุโรปบ้าง รวมถึงการรับจ้างผลิต

3. ภาวะอุตสาหกรรมและการแข่งขันของแบตเตอรี่รถยนต์

ตลาดของแบตเตอรี่มี 2 ส่วน คือ ตลาดรถใหม่ (Original Equipment Market-OEM)
และตลาดชิ้นส่วนทดแทน (Replacement Equipment Market-REM)
เนื่องจากแบตเตอรี่จะมีอายุการใช้งานเพียง 2 ปีเทียบกับตัวรถที่มีอายุ 5 – 8 ปี
ดังนั้นตลาดชิ้นส่วนทดแทนจะมีสัดส่วนที่มากกว่าตลาดรถใหม่อยู่ค่อนข้างมาก
ตลาดรถใหม่เป็นตลาดที่มีการแข่งขันสูง เนื่องจากมีผู้ประกอบรถยนต์ในประเทศน้อยราย
ดังนั้นผู้ผลิตและจำหน่ายแบตเตอรี่จึงได้มีการเข้าไปแข่งขันในตลาดทดแทนกันมากขึ้น
เนื่องจากง่ายต่อการขยายตลาด โดยอาศัยตัวแทนจำหน่ายในการกระจายสินค้าไปยังพื้นที่ต่างๆ
นอกจากนี้ยังมีการใช้กลยุทธ์ทางด้านราคา
การพัฒนาคุณภาพให้มีประสิทธิภาพในการใช้งานสูงขึ้นและเป็นที่ต้องการของผู้บริโภคมากยิ่งขึ้น
และการโฆษณาประชาสัมพันธ์ตามสื่อต่างๆ เพื่อให้ผู้บริโภคคุ้นเคยกับผลิตภัณฑ์ควบคู่กันไปด้วย

4.3 สถานภาพและศักยภาพในการแข่งขัน

1. น้ำมันหล่อลื่น กลุ่มบริษัทมีโรงงานทั้งผลิตน้ำมันหล่อลื่นและภาชนะบรรจุเอง
ทำให้บริษัทอยู่ในฐานะที่พร้อมสำหรับการแข่งขันในตลาดน้ำมันหล่อลื่นทั้งด้านคุณภาพและราคา

2. จาระบี
กลุ่มบริษัทครองส่วนแบ่งตลาดในประเทศและประเทศแถบชายแดนได้ในสัดส่วนที่ค่อนข้างสูงตลอดหลายปีที่ผ่านมาจนถึงปัจจุบัน
เนื่องจากคุณภาพของสินค้าที่โดดเด่นและนโยบายราคาที่พอเพียงเป็นหลัก
อีกทั้งเน้นเข้าถึงลูกค้าโดยตรงโดยเฉพาะอย่างยิ่งลูกค้าที่อยู่ในพื้นที่ต่างจังหวัด
ที่มีปั้มน้ำมันบริการน้อย

3. แบตเตอรี่ บริษัทเน้นการผลิตแบตเตอรี่นวัตกรรมใหม่แกะกล่องพร้อมใช้งานภายใน 5 นาที
ไม่มีรู ไม่ต้องเติมน้ำกลั่นตลอดอายุการใช้งาน จึงใช้งานง่าย เหมาะกับยุคสมัยใหม่
อีกทั้งเก็บไฟได้นานกว่าแบบเดิมถึง 5 เท่า และรับประกันนานถึง 18 เดือน
จึงเป็นที่นิยมของตลาดต่างประเทศมาก ในปี2549ที่ผ่านมาแบตเตอรี่ของบริษัท
ได้รับรางวัลผลิตภัณฑ์ยอดเยี่ยม ระดับ 5 ดาวจากการทดสอบคุณภาพของ นิตยสาร TM
ที่เป็นสื่อสิ่งพิมพ์ชั้นนำด้านยานยนต์ของยุโรป
มอบรางวัลให้กับผลิตภัณฑ์นี้เพียงรายเดียวจากผู้เข้าแข่งขันทดสอบจำนวน 13 ราย
ปัจจุบันบริษัทนำผลิตภัณฑ์ออกสู่ตลาดในประเทศแล้ว ภายใต้ชื่อ โบลีเด้น SMF

4.4 ข้อได้เปรียบและข้อเสียเปรียบของบริษัทเมื่อเปรียบเทียบกับคู่แข่งขัน

ข้อได้เปรียบ

1. ด้านการตลาด
บริษัทปรับเปลี่ยนกลยุทธ์ทางการตลาดอย่าสม่ำเสมอให้ตรงกับความต้องการของลูกค้าและทันต่อสถานการณ์
สืบเนื่องจากการที่บริษัทดำเนินงานมานานถึง 47 ปี
จึงมีความเข้าใจในตัวลูกค้าและการตลาดที่เข้าถึงผู้บริโภคเป็นอย่างดี
อีกทั้งรู้หลักการส่งเสริมการขาย โฆษณา
และประชาสัมพันธ์อย่างไรเพื่อให้ลูกค้ารับรู้และมีส่วนร่วมกับบริษัทได้อย่างสม่ำเสมอและทั่วถึง

2. ด้านสินเชื่อ บริษัทมีนโยบายการให้สินเชื่อที่มีประสิทธิภาพและทันสมัย
มีความยืดหยุ่นกับลูกค้าทุกๆระดับ

3. ด้านการผลิต บริษัทปรับปรุงพัฒนาผลิตภัณฑ์ และเทคโนโลยี่ในการผลิตอย่างต่อเนื่อง
ให้สามารถผลิตสินค้ามากแบบในเวลาสั้น เพื่อให้ทันกับความต้องการที่หลากหลายของลูกค้าทุกระดับ
ให้ทันกับความก้าวหน้าของเทคโนโลยีของโลกปัจจุบันซึ่งเน้นการมีคุณภาพคุ้มกับราคาที่สามารถมัดใจลูกค้าให้เกิดความมั่นใจเชื่อถือในตัวผลิตภัณฑ์ของบริษัทแบบยั่งยืน

4. ด้านบุคลากร บริษัทมีทั้งพนักงานขายที่มากพอสำหรับการควบคุมพื้นที่ทุกจังหวัดในประเทศ
มีพนักงานฝ่ายผลิต ฝ่ายบริการขาย และจัดส่งของ
ที่พร้อมจะให้บริการลูกค้าด้วยความรวดเร็วและทันต่อเหตุการณ์

ข้อเสียเปรียบ

บริษัทเสียเปรียในด้านช่องทางการจัดจำหน่ายผลิตภัณฑ์น้ำมันหล่อลื่น
เนื่องจากบริษัทไม่มีสถานีบริการน้ำมันเป็นของตนเอง

5. การจัดหาผลิตภัณฑ์

5.1 ลักษณะการจัดให้ได้มาซึ่งผลิตภัณฑ์

1. ผู้ผลิตและกำลังการผลิต

  บริษัท พรีเมีย ลูบริแค้นท์ จำกัด (บริษัทย่อย) เป็นผู้ผลิตน้ำมันหล่อลื่น ตั้งอยู่เลขที่ 28/13 หมู่ 3
  ซอยใจเอื้อ ต.บางขะแยง อ.เมือง จ.ปทุมธานี มีกำลังการผลิตเต็มที่ เท่ากับ 66.54
  ล้านลิตรต่อปี

  บริษัท สยามลูบริแค้นท์อินดัสทรี่ จำกัด (บริษัทย่อย) เป็นผู้ผลิตจาระบี ตั้งอยู่เลขที่ 28/8 หมู่ 3
  ซอยใจเอื้อ ต.บางขะแยง อ.เมือง จ.ปทุมธานี มีกำลังการผลิตเต็มที่ สำหรับจาระบี เกรดสูง
  เท่ากับ 17.39 ล้านกิโลกรัมต่อปี และจาระบี เกรดธรรมดา เท่ากับ 19.87 ล้านกิโลกรัมต่อปี

  บริษัท สยามแบตเตอรี่อินดัสทรี่ จำกัด (บริษัทย่อย) เป็นผู้ผลิตแบตเตอรี่ ตั้งอยู่เลขที่ 28/7 หมู่
  3 ซอยใจเอื้อ ต.บางขะแยง อ. เมือง จ.ปทุมธานี มีกำลังการผลิตเต็มที่ เท่ากับ 840,000
  ลูกต่อปี

ปัจจุบันกลุ่มบริษัทมีกำลังการผลิตน้ำมันหล่อลื่นและจาระบีที่สามารถรองรับตลาดทั้งในและต่างประเทศได้อย่างเพียงพอ
ส่วนแบตเตอรี่จากปี2550เป็นต้นไปบริษัทจะมีความพร้อมในเทคโนโลยี่ใหม่และปรับปรุงการผลิตให้มีประสิทธิภาพเพิ่มขึ้นโดยมีเป้าหมายคือขยายตลาดต่างประเทศให้มากขึ้น

 2. การจัดหาวัตถุดิบหลัก

  น้ำมันพื้นฐาน (ฺBase Oil) สั่งซื้อจากแหล่งผลิตภายในประเทศ คือ บริษัท ไทยลู้บเบส จำกัด
  (มหาชน) และนำเข้าจากต่างประเทศ

  สารเพิ่มคุณภาพ (Additive) แหล่งผลิตที่สำคัญ : บริษัทผลิตวัสดุเคมีภัณฑ์ (Chemical
  House) ในระดับนานาชาติโดยบริษัทจัดซื้อทั้งโดยวิธีนำเข้าและซื้อผ่านตัวแทนในประเทศ

  ตะกั่ว ตะกั่วผสมซื้อจาก บจก.เบอร์กโซ่เมตัลส์ (ไทย) ในประเทศ และ ตะกั่วบริสุทธิ์
  ปัจจุบันสามารถซื้อได้จาก บจก.ไทยนันฯ ในประเทศแทนการซื้อจากต่างประเทศ 100% ในอดีต

  เปลือกหม้อพลาสติก ซื้อจากภายในประเทศที่บริษัท ศรีไทยซุปเปอร์แวร์ จำกัด (มหาชน)

3.  ผู้จำหน่ายวัตถุดิบรายใหญ่ (มียอดซื้อมากกว่าร้อยละ 10 ของยอดซื้อตามงบการเงินรวม)

+--------------------------+------+----------+----------+------------+
| ชื่อผู้จำหน่ายวัตถุดิบ           | ปร   | ชนิดสินค้า  | ระดับค    | ระ         |
|                          | ะเทศ |          | ุณภาพสินค้า | ยะเวลาที่เป็น |
|                          |      |          |          |            |
|                          |      |          |          | คู่ค้ากัน      |
+--------------------------+------+----------+----------+------------+
| บมจ. ไทยลู้บเบส            | ไทย  | น        | ดีมาก     | 11 ปี       |
|                          |      | ้ำมันพื้นฐาน |          |            |
+--------------------------+------+----------+----------+------------+
| CHESTERFIELD             | U.   | สาร      | ดีมาก     | มากกว่า 10  |
| INTERNATIONAL, INC.      | S.A. | เพิ่มคุณภาพ |          | ปี          |
+--------------------------+------+----------+----------+------------+

แต่อย่างไรก็ตาม การสูญเสียผู้จำหน่ายวัตถุดิบตามรายชื่อข้างต้นไม่ส่งผลกระทบต่อบริษัท
เนื่องจากยังสามารถจัดหาวัตถุดิบได้จากผู้จำหน่ายในประเทศรายอื่น และผู้จำหน่ายจากต่างประเทศ

  5.2 กระบวนการผลิต และการกำจัดวัตถุดิบเหลือใช้

กระบวนการผลิตแบตเตอรี่ เป็นระบบปิด (Closed Loop)
ทำให้ไม่มีปัญหาต่อสภาพสิ่งแวดล้อมบริเวณโรงงานและรอบนอกโรงงาน

กระบวนการผลิตน้ำมันหล่อลื่น และจาระบี
ขั้นตอนการผลิตอยู่ภายในท่อส่งหรือภาชนะปิดตลอดกระบวนการ
และมีของเสียจากกระบวนการน้อยมาก

ของเสียและวัสดุเหลือใช้จากการผลิต โรงงานผลิตทั้ง 3 แห่ง ได้จัดให้มีบ่อสำหรับบำบัดน้ำเสีย
และมีการจัดจ้างผู้ประกอบการภายนอกในการทำลายของเสียให้ถูกต้องตามระเบียบของกรมโรงงานอุตสาหกรรม
ตามประกาศกระทรวงอุตสาหกรรมฉบับที่ 1 และ ฉบับที่ 6

6. งานที่ยังไม่ได้ส่งมอบ

- ไม่มี –